
TALLINNA LINNAAMETNIK 2005. AASTAL

Käesolev töö sisaldab ülevaateid linna ametnikkonna soolisest ja vanuselisest jagunemisest, staažist ja haridustasemest ning voolavuse näitajatest ajavahemikul 1. jaanuarist 2005 kuni 31. detsembrini 2005. Küsitlusega olid hõlmatud kõik linna ametiasutused, kusjuures teenistujad olid jaotatud põhigruppidesse: juhid, nõunikud, vanemametnikud ja nooremametnikud ning abiteenistujad. Abiteenistujaid vaadeldi ainud soolise ja vanuselise jaotuse järgi. Võrdlusmaterjalina on kasutatud 1999. aastal ning 2001-2004. aastal läbiviidud küsitluse tulemusi.

Töös antakse lühiülevaade alates 1999. aastast toimunud muudatustest linna ametiasutuste struktuuris ja teenistujate koosseisus.

Tallinna linna ametiasutuste struktuur ja teenistujate koosseis aastatel 1999-2005
1999. aasta lõpus oli Tallinnas 29 ametiasutust: linnavolikogu kantselei, linnakantselei, 19 ametit ja 8 linnaosa valitsust, mille koosseisus oli kokku 2408 ametikohta.

Seoses linna juhtimisstruktuuri korrastamisega vaadeldaval ajavahemikul on toimunud rida ümberkorraldusi ametiasutuste struktuuris ja teenistujate koosseisus.

Alates 1. jaanuarist 2000 reorganiseeriti linnaosade haridusosakonnad.

Alates 1. septembrist 2000

· korraldati Kultuuriamet ja Muinsuskaitseamet ümber Tallinna Kultuuriväärtuste Ametiks;

· Spordiamet ja Noorsooamet korraldati ümber Tallinna Spordi- ja Noorsooametiks.

Alates 1. novembrist 2000

· korraldati ümber Rahandusameti tegevus ning tema ülesanded pandi Tallinna Linnakantseleile.

Alates 1. jaanuarist 2001

· korraldati ümber Sisekontrolli Ameti tegevus ning tema ülesanded pandi Tallinna Linnakantseleile;

· korraldati Omandireformiamet, Linnaplaneerimise Ameti maa hinna osakond ja Linnavaraameti ehituskruntide osakond ja maakorralduse osakond ümber Tallinna Maa-ametiks;

· korraldati Linnaplaneerimise Amet, Keskkonnaamet ja Transpordiamet ümber Tallinna Säästva Arengu ja Planeerimise Ametiks;

· Linnavaraamet korraldati ümber Tallinna Elamumajandusametiks;

· Hinna- ja Konkurentsiamet, Linnamajanduse Amet ja Turismiamet (viimane oli ametiasutus alates 01. jaanuarist 2000 ning moodustatud linna asutuse Tallinna Turismiinfo baasil) korraldati ümber Tallinna Ettevõtlusametiks.

Alates 1. veebruarist 2001 moodustati Tallinna Turvalisus- ja Integratsiooniamet, mille tegevus lõpetati 1. märtsist 2002.

2003. aastal toimunud suuremad struktuurimuudatused:

Alates 1. jaanuarist 2003

· moodustati Säästva Arengu ja Planeerimise Ameti (SAPA) ühistranspordi teenistuse ja keskkonna osakonna baasil Tallinna Transpordi- ja Keskkonnaamet. SAPA koosseisus olnud teedeehituse valdkonna spetsialistid ja liiklusosakond viidi üle Kommunaalameti koosseisu. SAPA hallatav asutus Tallinna Liikluskorralduskeskus viidi kuni selle ümberkorraldamiseni üle Kommunaalameti haldusalasse.

· Ettevõtlusameti koosseisus moodustati senise kaubanduspoliitika teenistuse baasil hinna- ja tarbijakaitse teenistus.

Alates 7. maist 2003 lõpetati Kommunaalameti hallatava asutuse Tallinna Liikluskorralduskeskus tegevus ja tema funktsioonid pandi Kommunaalametile. Liiklusosakonna baasil moodustai liiklusteenistus.

Alates 1. oktoobrist 2003 moodustati Elamumajandusameti koosseisus üürikomisjon.

Alates 1. novembrist 2003 moodustati Tuletõrje- ja Päästeameti koosseisus munitsipaalpolitsei.

2004. aastal toimunud suuremad struktuurimuudatused:

Alates 1. jaanuarist 2004

· Linnakantselei koosseisus moodustati õigusnõuniku büroo, haldusosakonna koosseisus moodustati Särgava külalistemaja teenistujate ametikohad;
· seoses Säästva Arengu ja Planeerimise Ameti (SAPA) hallatava asutuse Tallinna Hooneregistri tegevuse lõpetamisega moodustati SAPA koosseisu registriosakond täitmaks seadustest tulenevaid funktsioone riikliku ehitisregistri pidamisel;
· Haridusametis moodustati kaks teenistust: hariduskorralduse teenistus ja ökonoomikateenistus;
· Kultuuriväärtuste Ameti linnakujunduse osakonna nimi muudeti miljööalade osakonnaks.

Alates 1. juulist 2004 kinnitati Tuletõrje- ja Päästeameti koosseisus oleva struktuuriüksuse munitsipaalpolitsei uus struktuur ning suurendati selle koosseisu 12 ametikohalt 36-le ametikohale.

2005. aastal toimunud suuremad struktuurimuudatused:

Alates 1. jaanuarist 2005

· Korraldati Kommunaalamet ning Transpordi- ja Keskkonnaamet ümber Kommunaalametiks, Keskkonnametiks ja Transpordiametiks.
· Transpordiameti koosseisu tuli Kommunaalametist üle liiklusteenistus.
· Keskkonnaamet moodustati Transpordi- ja Keskkonnaametist, Kommunaalametist, SAPA-st tulnud ametikohast. Tuletõrje- ja Päästeameti koosseisus olnud munitsipaalpolitsei ülesanded koos ametikohtadega tuli üle Keskkonnametile.

· Tallinna Tuletõrje- ja Päästeamet anti üle Harjumaa Päästeteenistusele.

· Säästva Arengu ja Planeerimise Amet nimetati ümber Linnaplaneerimise Ametiks. Muutus ameti struktuur. Senise arhitektuuriteenistuse asemele tekkis kaks uut teenistust: üldplaneeringute teenistus ja detailplaneeringute teenistus. Üldplaneeringute teenistuses moodustati lisaks planeeringute osakonnale linnakujunduse ja infrastruktuuri osakond. Loodud detailplaneeringute teenistuses jäi kehtima piirkondadel põhinev jaotus. Ehitusjärelevalve teenistuse ehituskontrolli osakonda tugevdati jätkujärelevalvega tegelevate ametikohtadega. Seni ehitusjärelevalve teenistuse koosseisus olnud geodeesia ja kartograafia osakond korraldati ümber geoinformaatika osakonnaks.
· Maa-ametis korrastati ameti struktuuri ning liideti korteriomandi seadmise osakond maa erastamise osakonnaga.
2005. aastal:

· Korrastati linna tippjuhtide ja nõunike teenistussuhteid Tallinna Linnavolikogu Kantseleis ja Tallinna Linnakantseleis. Pärast 2005. aasta kohaliku omavalitsuse volikogu valimisi võeti teenistusse koosseisuväliste ametnikena: linnapea ja abilinnapeade nõunikud linnavalitsuse volituste ajaks; linnavolikogu esimehe ja aseesimehe nõunikud linnavolikogu käesoleva koosseisu volituste ajaks, kuid mitte kauemaks kui volikogu esimehe või aseesimehe volituste lõpuni ning linnavolikogu fraktsioonide nõunik-abid linnavolikogu käesoleva koosseisu volituste ajaks, kuid mitte kauemaks kui linnavolikogu vastava fraktsiooni tegevuse lõppemiseni. Linna ametiasutuste koosseisuliste ametikohtade arv vähenes 16 ametikoha võrra, s.h Linnavolikogu Kantseleis 6 ametikohta ja Linnakantseleis 10 ametikohta.
· Linnakantselei koosseisus moodustati arenguteenistus, mille koosseisu toodi välissuhete ja eurointegratsiooni osakonna eurointegratsioonibüroo ametikohad ning Linnaplaneerimise Ameti arengukavade osakonna kolm ametikoha. Teenistuses moodustati kaks osakonda: arengukavade osakond ning välisprojektide rakendamise osakond. Välissuhete ja eurointegratsiooni osakond nimetati ümber välissuhete ja protokolli osakonnaks.
· Spordi- ja Noorsooameti struktuuri korrastamise käigus moodustati sporditöö ning noorsootöö sektorid.

· Linnaosade kaubanduskeskustes avati teenindussaalid ning linnaosade valitsustes võeti selleks teenistusse koosseisuvälised infospetsialistid: Haaberstis – 2, Lasnamäel - 4, Mustamäel - 2 ja Nõmmel –3. Töö teenindussaalides käivitus ning 2006 aastast viiakse nimetatud infospetsialistide ametikohad linnaosade valitsuste koosseisu.

· Linnaosade Valitsustes võeti teenistusse koosseisuvälised hooldajatoetuse määramisega seotud sotsiaalhoolekande osakondade spetsialistid ning alates 2006. aastast viiakse ametikohad linnaosade valitsuste koosseisu.

31. detsembri 2005 seisuga oli Tallinnas 23 ametiasutust: linnavolikogu kantselei, linnakantselei, 13 ametit (sh Tallinna Linnaarhiiv) ja 8 linnaosa valitsust, mille koosseisus oli kokku 1348,5 ametikohta (vt tabel 1).
Tuletõrje- ja Päästeameti personalistatistika ei kajastu 2005. aasta kohta esitatavas linna statistika koondis. Tabelites on aga kajastatud ümberkorraldustega seotud teenistujate liikumine linna ametiasutuste vahel.
Tallinna linna ametiasutuste teenistujate ametikohtade jaotus 

Tallinna linna 23 ametiasutuse koosseisus oli seisuga 31.12.2005 kokku 1348,5 ametikohta (vt  tabel 2), sellest:

1154 ametniku (86%) ja 194,5 abiteenistuja (14%) ametikohta.

Ametnike ametikohtade osatähtsus teenistujate ametikohtade üldarvust on 2005. aastal suurenenud 23% (1999 – 61%, 2001 – 59%, 2002 – 59%, 2003 – 62%, 2004 – 63%). Ametnike osatähtsuse järsk suurenemine oli tingitud Tuletõrje- ja Päästeameti üleandmisest Harjumaa Päästeteenistusele. Tuletõrje- ja Päästeameti 689- st ametikohast (seisuga 31.12.04) oli abiteenistujate ametikohti 549 ehk 80%, mis moodustasid linna kõigi ametiasutuste abiteenistujate ametikohtadest (741,5) kokku 74%. Ametnike ametikohtadest oli:

199 juhti – 17% (2004 – 17%),

39 nõunikku – 3% (2004 – 5%),

893 vanemametnikku – 78% (2004 – 76%),

23 nooremametnikku – 2 % (2004 – 2%).

Võrreldes 1999. aastaga on kasvanud vanemametnike ametikohtade osatähtsus ametnike üldarvust 15% võrra (1999 – 63%) põhiliselt nooremametnike osatähtsuse (1999 – 16%) vähenemise arvel. Nõunike osatähtsus on tõusis aastatel 1999-2004 3%-lt 5%-le ning vähenes 2005. aasta lõpuks 3%-le seoses nn poliitiliste nõunike teenistusse võtmisega koosseisuväliste ametnikena.
2005. aastal linna ametiasutuste koosseisus olnud 194,5 abiteenistuja ametikohast moodustasid 74% (144,5 ametikohta) linnaosade valitsuste sotsiaalhoolekande osakondade hooldustöötajate ametikohad.

Tallinna linna ametiasutuste teenistujate jaotus põhigruppide lõikes
Tallinna linna ametiasutustes oli seisuga 31.12.2005 kokku tööl 1402 teenistujat (vt tabel 3),

sellest 1202 ametnikku (86%) ja 200 abiteenistujat (14%); 2004.a vastavalt 69% ja 31%, 2003.a 68% ja 32%, 2002.a 67% ja 33% ning 2001.a 66% ja 34%.

Ametnikest oli teenistuses:

194 juhti – 16% ametnike üldarvust (2004 – 16%);

50 nõunikku – 4% (2004 – 5%);

932 vanemametnikku – 78% (2004 – 77%);
26 nooremametnikku – 2% (2004 – 2%).

Erinevus kinnitatud koosseisu ja tegelikult 31.12.2005 seisuga tööl olnud teenistujate arvus:

	Teenistuja põhigrupp
	Kinnitatud koosseisus ametikohti
	Tööl olnud teenistujate arv
	Erinevus:

vähem (-)

rohkem (+)

	Juhid
	199
	194
	-5

	Nõunikud
	39
	50
	+11

	Vanemametnikud
	893
	932
	+39

	Nooremametnikud
	23
	26
	+3

	Ametnikud kokku
	1154
	1202
	+48

	Abiteenistujad
	194,5
	200
	+5,5

	Kõik kokku
	1348,5
	1402
	53,5


Juhtide, põhigrupis on erinevus vakantsete kohtade arvel. Tööl olnud nõunike arv on suurem kinnitatust seoses sellega, et alates 1. novembrist 2005 viidi linnavolikogu esimehe ja aseesimehe nõunikud, fraktsioonide nõunik-abid, linnapea ja abilinnapeade nõunikud koosseisuvälisteks ametnikeks.

Tööl olnud vanemametnike ja nooremametnike suurem arv võrreldes kinnitatud ametikohtade arvuga on tingitud ajutiselt äraolevate (teenistussuhe oli peatunud 47-el vanemametnikul) ametnike asendajate ning koosseisuväliste ametnike teenistusse võtmisest. Abiteenistujate osas on erinevus tingitud põhiliselt koosseisuväliste abiteenistujate teenistusse võtmisest.

Tabelites toodud tööl olnud teenistujate arvu hulgas on ka koosseisuvälised teenistujad ja teenistujad, kelle teenistussuhe oli peatunud.

Edaspidi vaadeldakse ainult 31.12.2005 linna ametiasutuses teenistuses olnud ametnikke.

Teenistuses olevate vanemametnike osatähtsus ametnike arvust on võrreldes 1999. aastaga kasvanud 13% (65%-lt 1999.a 78%-le 2005.a.). Kasv on olnud kõigil vaadeldavatel aastatel (2001 – 71%, 2002 – 72%, 2003 – 75%, 2004 – 77%) nooremametnike osatähtsuse vähenemise arvel (1999 – 14%, 2001 – 8%, 2002 – 7%, 2003 – 3%, 2004 – 2%). Teenistuses olevate juhtide osatähtsus on vähenenud võrreldes 1999. aastaga 2% võrra (1999 – 18%) ja nõunike osatähtsus suurenenud 1% võrra (1999 – 3%).

Graafik 1: Ametnike jaotus põhigruppide lõikes (seisuga 31.12.2005)
Ametnike sooline jaotus

Tallinna linna ametisutustes 31.12.2005 seisuga teenistuses olnud 1202 ametnikust (vt tabel 3) on:

naisi 885 ehk 74% (2004 – 68%)
mehi 317 ehk 26% (2004 – 32%)

Graafik 2: Ametnike sooline jaotus põhigruppide lõikes (seisuga 31.12.2005)
	Põhigrupp
	Naised
	%
	Mehed
	%

	Juhid
	99
	51
	95
	49

	Nõunikud
	26
	52
	24
	48

	Vanemametnikud
	742
	80
	190
	20

	Nooremametnikud
	18
	69
	8
	31


Linna teenistuses olevate meesametnike osatähtsus kasvas aastatel 1999-2004 28% –lt 32%-ni ning 2005. aastal oli uuesti 26% seoses Tuletõrje- ja Päästeameti, kus meesametnike osatähtsus oli suurem kui teistes ametiasutustes, üleandmisega Harjumaa Päästeteenistusele.

Suurim naiste osatähtsus 80% on vanemametnike põhigrupis (2004 – 74%). Vanemametnike hulgas tõusis meeste osatähtsus aastatel 1999-2004 20%-lt 26%-le (2001 – 25%, 2002 – 24%, 2003 – 25%, 2004 – 26%) ning langes 2005. aastal tagasi 20%-le.

Naisametnike osatähtsus on tõusnud juhtide põhigrupis aastatel 1999 -2005 43%-lt 51%-le (2001 ja 2002 – 47%, 2003 – 45%, 2004 – 46%). Nõunike põhigrupis on naiste osatähtsus viimastel aastatel vähenenud ning 2005. aastal oli see 52% (2001 – 54%, 2002 – 57%, 2003 – 56%, 2004 – 54%).

Ametnike vanuseline jaotus

Tallinna linna ametiasutustes seisuga 31.12.2005 teenistuses olnud 1202 ametnikust (vt tabel 3) on:

40% ametnike (485 ametnikku) vanus alla 41 aasta (2004 – 42%),
26% ametnikest (316 ametnikku) vanuses 41-50 aastat (2004 – 27%),

33% ametnikest (401 ametnikku) vanemad kui 51 aastat (2004 – 31%).

Võrreldes 1999. aastaga on ametnikkond noorenenud, alla 41-aastaste ametnike arv on kasvanud 5% (1999 – 35%, 2001-2004 – 42%) kuid vähenenud 2005. aastal võrreldes 2004. aastaga 2% võrra.

Alla 21-aasta vanuseid on 3 naisametnikku: neist 1 nõunike põhigrupis ja 2 vanemametnike põhigrupis.

Graafik 3: Ametnike vanuseline jaotus põhigruppide lõikes (seisuga 31.12.2005)

%-des

	Põhigrupp/Vanus
	alla 21
	21-30
	31-40
	41-50
	51-60
	61-65
	üle 65

	Juhid
	
	11
	17
	34
	30
	7
	1

	Nõunikud
	2
	28
	26
	16
	28
	
	

	Vanemametnikud
	
	24
	18
	25
	27
	5
	1

	Nooremametnikud
	
	3
	27
	35
	35
	
	

	Kokku
	
	21
	19
	26
	28
	5
	1


Juhtide põhigrupis on vanus suhteliselt kõrgem. 72% juhtidest ehk 140 juhti on üle 40 aastased, neist 46% on vanuses 41-50 aastat (2001 – 58%, 2002 – 55%, 2003 – 52%, 2004 – 50%). Üle 40-aastaste juhtide osakaal on võrreldes 2001. aastaga suurenenud 12% (2001 – 60%, 2002 – 62%, 2003 – 65%, 2004 – 70%). 31-40 aastaste juhtide osatähtsus ei ole viimasel aastal muutunud.

Nõunike põhigrupis on alla 41-aastaseid nõunikke 56% ehk 28 nõunikku (2001 ja 2002 - 63%, 2003 – 59%, 2004 – 58%), neist 50% ehk 14 nõunikku on vanuses 21-30 aastat (2001 – 72%, 2002 – 48%, 2003 – 49%, 2004 – 56%) ja üks nõunik alla 21 aasta vanune.
Vanemametnike põhigrupis on 42% ametnikest (395 vanemametnikku) alla 41-aastased (aastatel 2001, 2002 ja 2003 – 42%, 2004 – 44%). Üle 40-aastatest vanemametnikest (537 ametnikku) moodustavad 41-50 aastased vanemametnikud 44% (234 ametnikku), 2001 – 51%, 2002 – 47%, 2003 – 48%, 2004 – 46%. Vanemad kui 51 aastat on 33% vanemametnikest.

Nooremametnike põhigrupis on alla 41-aastaseid ametnikke 31% (8 nooremametnikku). Üle 40-aastaste nooremametnike hulgas (18 ametnikku) moodustavad 41-50 aastased ametnikud 50% (9 ametnikku), 2001 – 48%, 2002 – 38%; 2003 – 52%, 2004 – 42%.

Ametnike jaotus haridustaseme järgi
Tallinna linna ametiasutustes seisuga 31.12.2005 teenistuses olnud 1202 ametnikust (vt tabel 4) on:

66% (798 ametnikku) kõrgharidusega (2001 – 58%, 2002 – 60%, 2003 – 62%, 2004 – 63%), 

17% (205 ametnikku) keskeriharidusega (2001 – 22%, 2002 – 20%, 2003 – 19%, 2004 – 19%),

Graafik 4: Ametnike jaotus haridustaseme järgi (seisuga 31.12.2005)
Võrreldes 1999. aastaga on kasvanud ametnike hulgas kõrgharidusega ametnike osatähtsus 15% (1999 – 51 %, 2001 – 58%, 2002 – 60%, 2003 – 62%, 2004 – 63%).

Juhtide hulgas on kõrgharidusega juhtide osatähtsus kasvanud 78% -lt 1999. aastal 89%-le 2005. aastal (2001 ja 2002 – 86%, 2003 – 87%, 2004 – 87%).

Samuti on kõrgharidusega ametnike osatähtsus suurenenud vanemametnike hulgas 51%-lt 1999. aastal 63%-le 2005. aastal (2001 – 55%, 2002 – 57%, 2003 – 58%, 2004 – 59%) ja nooremametnike hulgas vastavalt 8%-lt 19%-le (2001 – 17%, 2002 – 20%, 2003 – 13%, 2004 – 14%).

Haridustase on langenud nõunike põhigrupis. Kui 1999.a oli kõrgharidusega nõunikke 85%, siis 2005.a – 70% (2001 – 78%, 2002 – 72%, 2003 – 78%, 2004 – 74%). Samas on suurenenud kõrgkoolis õppivate nõunike arv 7%-lt 2001. aastal 28%-le 2005. aaastal (2002 – 22%, 2003 – 24%, 2004 – 29%).

Kõrgharidust eeldavate ametikohtade arvust ja nende täitmisest seisuga 31.12.2005 annab ülevaate tabel 5.

Ametnike ametikohtade arvust (1154 ametikohta) eeldab kõrgharidust 66% ametikohtadest (2001 – 58%, 2002 – 62%, 2003 – 61%, 2004 – 63%).
Kõrgharidust eeldavad kõik juhtide ja nõunike ametikohad.

Vanemametnike põhigrupis on aasta-aastalt kasvanud kõrgharidust eeldavate ametikohtade arv ning 2005. aastal eeldas kõrgharidust 59% vanemametnike ametikohtadest (2001 – 50%, 2002 – 54%, 2003 – 52%, 2004 – 55%).

Kõrgharidust eeldavast 762 ametikohast on täidetud 725 ametikohta, s.o 95%, neist kõrgharidusega ametnikega 645 ametikohta ehk 89%, 2002. aastal oli kõrgharidusega ametnikega täidetud 82% ametikohtadest, mis eeldasid kõrgharidust, 2003. aastal – 84% ja 2004. aastal – 86%.

Põhigruppide lõikes on kõrgharidust eeldavate ametikohtade täitmine kõrgharidusega ametnikega järgmine:

juhid 90% (2001 – 88%, 2002 – 88%, 2003 – 87%, 2004 – 87%), 

nõunikud 76% (2001 – 78%, 2002 – 72%, 2003 – 78%, 2004 – 73%),

vanemametnikud 89% (2001 – 86%, 2002 – 81%, 2003 – 83%, 2004 – 87%).

Kõrgharidus on 585 vanemametnikul, kõrgharidust eeldab 524 vanemametniku ametikohta, millest täidetud on 499 ametikohta ja neist kõrgharidusega ametnikega on täidetud 446 ametikohta. Siit järeldub, et kõrgharidust eeldaval ametikohal töötab ilma kõrgharidust omamata 53 vanemametnikku (2003 – 75 ametnikku, 2004 – 68 ametnikku), 139 kõrgharidusega vanemametnikku (2003 – 140 ametnikku, 2004 – 131 ametnikku) töötavad aga sellistel vanemametniku ametikohtadel, mis ei eelda kõrgharidust.

Seisuga 31.12.2005 õppis kõrgkoolis (s.h kraadiõpe) või mujal õppeasutuses 14% ametnikest ehk 163 ametnikku, neist 17 juhti, 14 nõunikku, 128 vanemametnikku ja 4 nooremametnikku.

Õppijate arv kõrgkoolis (s.h kraadiõpe) või mujal õppeasutuses ja õppijate osatähtsus ametnike arvust protsentides aastatel 2001-2005 on olnud järgmine:

	
	2001
	2002
	2003
	2004
	2005

	JA
	17
	9%
	20
	10%
	19
	9%
	23
	11%
	17
	9%

	NõA
	3
	7%
	10
	22%
	13
	24%
	16
	29%
	14
	28%

	VA
	90
	11%
	100
	12%
	139
	15%
	132
	14%
	128
	14%

	NA
	3
	3%
	5
	6%
	3
	8%
	3
	10%
	4
	15%

	Kokku
	113
	10%
	135
	12%
	174
	15%
	174
	14%
	163
	14%


Kõrgkoolis õppijate arv on võrreldes 2001. aastaga kasvanud 44% ning õppijate osakaal ametnike arvust on kasvanud 10%-lt 2001. aastal 14%-le 2005. aastal.

Ametnike jaotus teenistusstaaži järgi
Tallinna linna ametiasutustes seisuga 31.12.2005 teenistuses olnud 1202 ametnikust (vt tabel 6) on avaliku teenistuse staaži:

alla 5 aasta – 35% ametnikest (2002 – 44%, 2003 – 39%, 2004 – 36%),
5-10 aastat – 26% ametnikest (2002 – 27%, 2003 – 28%, 2004 – 28%),
üle 10 aasta – 39% ametnikest (2002 – 29%, 2003 – 33%, 2004 – 36%).
Juhtide osas on üle 10-aastase avaliku teenistuse staažiga ametnike arv osakaal kõige suurem – 51% (2002 – 40%, 2003 – 45%, 2004 – 48%) ning see on aasta-aastalt suurenenud.

Vähenenud alla 1-aastase avaliku teenistuse staažiga juhtide arv ja see moodustab 1% juhtidest (2002 – 7%, 2003 – 3%, 2004 – 5%).

Alla 1-aastase avaliku teenistuse staažiga ametnikke on kõige enam nõunike põhigrupis – 18% (2002 – 22%, 2003 – 9%, 2004 – 16%).

Vanemametnikest 37%-l on avaliku teenistuse staaži üle 10 aasta ; 26%-l 5-10 aastat ja 28%-l 1-5 aastat ning alla 1-aastase staažiga vanemametnikke on 9%.

Graafik 5: Ametnike jaotus teenistusstaaži järgi põhigruppide kaupa (seisuga 31.12.2005)

%-des

	Põhigrupp


	alla 1 aasta
	1-5 aastat
	5-10 aastat
	üle 10 aasta

	Juhid
	1
	22
	26
	51

	Nõunikud
	18
	30
	30
	22

	Vanemametnikud
	9
	28
	26
	37

	Nooremametnikud
	4
	46
	11
	39

	Kokku
	8
	27
	26
	39


Staaži linna ametiasutustes alla 5 aasta on 45% ametnikest (2001 ja 2002 aastal – 50%, 2003 – 45%, 2004 – 43%), neist 24%-l on staaž alla ühe aasta ja 76%-l on staaž 1-5 aastat; 5-10 aastat – 24% ametnikest (2002 – 27%, 2003 – 28%, 2004 – 26%) ja üle 10 aasta – 31% ametnikest (2002 – 23%, 2003 – 28%, 2004 – 30%).

Suures osas on ametnike avaliku teenistuse staaž seotud teenistusega linna ametiasutustes.

Ametnike liikumine linna ametiasutustes
Perioodil 01.01.2005 kuni 31.12.2005 on linna ametiasutustesse tööle asunud (vt tabel 7) kokku 330 ametnikku. 63% tööle asunud ametnikest oli kõrgharidusega (2001 –  61%, 2002 – 53%, 2003 – 63%, 2004 – 61%), 13% keskeriharidusega (2001 –  17%, 2002 – 16%, 2003 – 14%, 2004 – 17%) ja 24% keskharidusega (2001 – 22%, 2002 – 31%, 2003 – 23%, 2004 – 22%).
Teenistusse asunud ametnikest moodustasid 47% avalikust teenistusest tulnud ametnikud, 20% erasektorist tulnud ametnikud ja 33% mujalt (s.h kohe pärast kõrgkooli lõpetamist) tulnud ametnikud.
Avalikust sektorist ametiasutustesse tööle asunud 156-st ametnikust on 74% (116 ametnikku) tulnud linna teistest ametiasutustest (2001 – 85%, 2002 – 21%, 2003 – 44%, 2004 – 35%). 2005. aastal tööle asunud 330 ametnikust 35% (116 ametnikku) moodustasid ametnikud, kes olid juba linnateenistuses, kuid liikusid ühest ametiasutusest teise, mis põhiliselt oli see seotud ametiasutuste ümberkorraldamisega (vt 2005. aastal toimunud struktuurimuudatused).

Kui lahutada tööle asunud ametnike arvust ametnike arv, kes tulid linna teisest ametiasutusest, siis uuenes 2005. aastal linna ametiasutuses kõigi ametnike koosseis kokku 18% (214 väljastpoolt süsteemi tulnud ametnikku), sealhulgas põhigruppide kaupa:

juhid – 14% (2001 – 12%, 2002 – 11%, 2003 – 11%, 2004 – 8%),

nõunikud – 60% (2001 – 37%, 2002 – 42%, 2003 – 29%, 2004 – 34%),

vanemametnikud – 17% (2001 – 12%, 2002 – 13%, 2003 – 15%, 2004 – 14%),

nooremametnikud – 4% (2001 ja 2002 – 58%, 2003 – 35%, 2004 – 67%).
Nõunike suurem liikumine 2005. aastal oli tingitud aasta keskel toimunud koalitsiooni muutumisest ning linnavalitsuse muudatustest pärast 2005. aasta kohaliku omavalitsuse volikogu valimisi.

2004. aastal uuenes linna ametiasutuses kõigi ametnike koosseis kokku 14%, 2002. ja 2003. aastal 16% ja 2001. aastal 15%.
Avalikust teenistusest tuli:
– juhi ametikohale 30 ametnikku, s.o 57% tööle asunud juhtidst (neist 28 kõrgharidusega), neist 25 ametnikku tulid linna teistest ametiasutustest;

– nõuniku ametikohale 13 ametnikku, s.o 35% tööle asunud nõunikest (neist 6 kõrgharidusega), neist 7 ametnikku tulid linna teistest ametiasutustest;

– vanemametniku ametikohale 104 ametnikku, s.o 45 % tööle asunud vanemametnikest (neist 65% kõrgharidusega), neist 75 ametnikku tulid linna teistest ametiasutustest;

– nooremametniku ametikohale asunud 10-st ametnikust 9 tulid linna teistest ametiasutustest.

65% avalikust teenistusest tulnud ametnikest oli kõrgharidusega.

Erasektorist tuli 6 töötajat (neist 5 kõrgharidusega) juhi ametikohale; 8 töötajat (neist 4 kõrgharidusega) nõuniku ametikohale ja 51 töötajat (neist 61% kõrgharidusega) vanemametniku ametikohale. Erasektorist tulijatest omasid kõrgharidust 62%.
Mujalt tuli 17 töötajat (kõik kõrgharidusega) juhi ametikohale; 16 töötajat (neist 10 kõrgharidusega) nõuniku ametikohale; 75 töötajat (neist 53% kõrgharidusega) vanemametniku ametikohale. Kokku oli mujalt tulijate hulgas kõrgharidusega töötajaid 62%.
53-st uutest juhtidest on 50 ehk 94% kõrgharidusega.
Nõunike ametikohale tulnud 37-st uuest ametnikust on 20 ehk 54% kõrgharidusega.
Vanemametniku ametikohale asunud 230-st töötajast omasid kõrghardust 59%.

63% ehk 135 väljastpoolt süsteemi tulnud ametnikest olid kõrgharidusega (2003 - 60%, 2004 – 61%).
Perioodil 01.01.2005 kuni 31.12.2005 on linna ametiasutustest lahkunud (vt tabel 8) 257 ametnikku, s.o 21% (2001 – 9%, 2002 – 15%, 2003 – 16%, 2004 – 11%) linna ametiasutuste ametnikest, neist 90 ametnikku ehk 35% on asunud tööle linna teises ametiasutuses (põhiliselt oli see seotud ametiasutuste ümberkorraldamisega, vt 2005. aastal toimunud struktuurimuudatused).
Kui lahutada ametiasutusest lahkunud ametnike arvust ametnike arv, kes asusid tööle teises linna ametiasutuses, siis on linnateenistusest lahkunud 167 ametnikku ehk 15% ametnikest (2001 – 8%, 2002 – 14%, 2003 – 12%, 2004 – 10%).

Ametiasutusest lahkujatest moodustavad:

juhid – 21% (2001 – 25%, 2002 – 15%, 2003 – 14%, 2004 – 21%),

nõunikud – 15% (2001 – 15%, 2002 – 14%, 2003 – 5%, 2004 – 14%),

vanemametnikud – 59% (2001 – 56%, 2002 – 54%, 2003 - 55%, 2004 – 63%),

nooremametnikud – 5% (2001 – 4%, 2002 – 17%, 2003 – 26%, 2004 – 2%).

Lahkunud ametnikest 109 ametnikku, s.o 42% asusid teenistusse teisel ametikohal avalikus sektoris, neist 90 ametnikku, s.o 83% asusid tööle linna teistes ametiasutustes; 41 ametnikku, s.o 16% asusid tööle erasektorisse; 7 ametnikku, s.o 3% siirdusid pensionile ja 100 ametniku ehk 39% asusid tööle mujal või puudusid andmed nende edasise tegevuse kohta.
2005. aastal oli teenistusest lahkunud ametnike haridustase veidi kõrgem (67%), kui teenistuses olevate (66%) ja teenistusse võetud ametnike (63%) haridustase.

Ülevaate aastatel 2001-2005 linna ametiasutustesse teenistusse asunud ja teenistusest lahkunud ametnike liikumisest annab tabel 9.

Kokkuvõtteks

· Tallinna linnaametnik on noor. 40% ametnikest on alla 41-aastased. 33% ametnikest on vanemad kui 51 aastat. Võrreldes 1999. aastaga, mil alla 41-aastaseid ametnikke oli 35%, on ametnikkond noorenenud. Ametnike vanuseline struktuur ei ole viimasel viiel aastal oluliselt muutunud. Siiski toimus 2005. aastal 2% nihe vananemise suunas – 2004 oli alla 41-aastaseid 42% ning vanemaid kui 51 aastat oli 31% ametnikest.

· Tallinna linnaametnik on hea haridusega. 66% ametnikest on kõrgharidusega. Võrreldes 1999. aastaga, mil kõrgharidusega ametnikke oli 51%, on linnaametnike haridustase pidevalt tõusnud. 2001. aastal oli kõrgharidusega ametnikke 58%, 2002. aastal 60%, 2003. aastal 62% ja 2004. aastal 63%.

· Tallinna iga 7-es linnaametnik õpib. Aastatega on kasvanud kõrgharidust omandavate ametnike arv. 2001. aastal jätkas oma haridusteed kõrgkoolis (s.h kraadiõpe) 10% ametnikest, 2002. aastal 12% ametnikest, 2003. aastal 15% ametikest, 2004. ja 2005. aastal õppis 14% ametnikest.

· Tallinna linnas on naistel ja meestel võrdsed võimalused. Juhtide hulgas on naisi 51%, mehi 49% ja nõunike hulgas on naisi 52% ja mehi 48%. Suurem on aga naiste osakaal vanemametnike hulgas – 80%. Kokku moodustavad linnaametnikest naised 74% ja mehed 26%. Linnaametnike hulgas on kasvanud naisjuhtide osakaal.

· Linnateenistuses on valdavalt uue põlvkonna ametnikud. 61% moodustavad ametnikud, kelle avaliku teenistuse staaž on alla 10 aasta. Samas pikeneb linnaametnike avaliku teenistuse staaž ning staaž linnateenistuses, mis on stabiilse organisatsiooni tunnuseks.
· Avalik sektor, s.h Tallinna linn on tööandjana atraktiivne. Viimase viie aasta jooksul tööle asunute hulgas on 46% ametnikke, kellel on eelnev avaliku teenistuse kogemus.

